Numărul total al deceselor în România, indiferent de cauză, a crescut alarmant în octombrie: cu 27% mai mare decât media ultimilor 9 ani.
Potrivit INS, în luna octombrie au decedat 27.491 de persoane, cu 5.518 mai mult decât luna precedentă. Datele arată că evoluția este alarmantă, cu 27.3% mai mult decât media lunii octombrie din ultimii 9 ani. INS nu a putut confirma dacă este un record de decese lunare înregistat în România în ultimele decenii.
Numărul total al deceselor în România, indiferent de cauză, este în creștere în luna octombrie: 27.491 de persoane au murit, cu 5.518 mai multe decât în septembrie 2020, potrivit Institutului Național de Statistică.Datele arată că luna octombrie 2020 a înregistrat cu 6.412 decese mai mult decât luna octombrie 2019. Totodată, numărul reprezintă o creștere cu 27.3% față de media lunii octombrie din ultimii 9 ani.INS nu a putut confirma dacă este un record de decese lunare înregistat în România în ultimele decenii. În luna ianuarie 2019, peste 27.000 de oameni și-au pierdut viața în România, dar numărul este mai mic decât cel din octombrie 2020.Potrivit autorităților, 2.143 de persoane au murit din cauza coronavirusului în România."Efectele crizei sanitare asupra fenomenelor demografice sunt vizibile, în special în cazul deceselor care, din luna iunie, au înregistrat un trend crescător faţă de lunile corespunzătoare din anul 2019 şi în cazul căsătoriilor care, începând cu luna martie, au înregistrat scăderi ale numărului de evenimente faţă de lunile corespunzătoare din 2019.Numărul naşterilor a scăzut în fiecare lună faţă de aceeaşi perioadă din anul precedent dar, începând cu luna august 2020, s-a înregistrat lunar un număr mai mare de născuţi-vii faţă de lunile corespunzătoare din anul 2019", arată datele INS.